Един Цоцалић
Един Цоцалић (Вишеград, 5. децембар 1987) босанскохерцеговачки је професионални фудбалер. Висок је 190 центиметра и игра на позицији центархалфа. Тренутно наступа за турски Акхисар у Првој лиги Турске.

Един Цоцалић је до сада у својој каријери играо за клубове: ФК Жељезничар Сарајево, ФК Паниониос, ФК Макаби Хаифа, ФК Мехелен.

Каријера

Клупска

Почетак 
Един Цоцалић је своју јуниорску каријеру отпочео у омладинском тиму ФК Жељезничара из Сарајева. Од 2006. до 2010. године наступао је за први тим Жељезничара. Цоцалић је био најмлађи капитен у историји Жељезничара.

ФК Паниониос 

У јануару 2010. године, Цоцалић за 75.000 евра прелази из Жељезничара у грчки фудбалски клуб Паниониос и потписује уговор на три ипо године. Први наступ за нови клуб бележи у мечу четвртфинала купа Грчке против екипе Кавале у фебруару 2010. године, док меч завршава ремијем резултатом 0–0. Први гол за Паниониос постиже у победи против екипе ПАС из Јањине крајем фебруара 2010. године, у мечу који је одигран у склопу Суперлиге Грчке. Полусезону окончава са укупно осам одиграних утакмица и једним постигнутим голом. Од наредне сезоне, Цоцалић постаје неизоставан члан првог тима, и током сезоне бележи 26 прволигашких наступа.

ФК Макаби Хаифа 
У јануару 2012. године, Цоцалић за 350.000 евра прелази у израелски фудбалски клуб Макаби из Хаифе. Крајем јануара 2012. године, бележи свој први наступ за Макаби Хаифу у дербију против екипе Макабија из Тел Авива, утакмица резултира победом Хаифе резултатом 2–1. До краја полусезоне, Цоцалић уписује 16 прволигашких наступа за тим Макаби Хаифа и истиче се као један од најважнијих играча екипе.

ФК Мехелен 
У фебруару 2015. године, након неколико месеци спекулација, Цоцалић напушта Израел и прелази у белгијски фудбалски клуб Мехелен са којим потписује уговор на три и по године. Свој први наступ за Мехелен бележи у ремију 0–0 против екипе Шарлроа из истоименог града у другој половини фебруара 2015. године, у склопу прве лиге Белгије. У победи Мехелена против екипе Васланд-Беверена у априлу 2015. године, Цоцалић постиже свој први гол за нови тим. Полусезону окончава са укупно 15 одиграних утакмица и једним постигнутим голом. У 2015/16. сезони, Цоцалић постаје један од кључних одбрамбених играча Мехелена, и до краја сезоне бележи 27 наступа и постиже два гола. 28. јануара 2017. године потписује нови, трогодишњи уговор са Мехеленом, у коме ће играти до 2020. године.

Репрезентативна 
Един Цоцалић је наступао за репрезентацију Босне и Херцеговине у неколико узраста. Најпре је од 2003. године наступао као капитен репрезентацију Босне и Херцеговине до 17 година, а онда су уследила учешћа од 2005. године за репрезентацију Босне и Херцеговине до 19 година и репрезентацију Босне и Херцеговине 21 године од 2007. до 2008. године. За сениорску репрезентацију Босне и Херцеговине дебитовао је 28. марта 2015. године у квалификацијама за Европско првенство 2016. године против фудбалске селекције Андоре. Цоцалић је повремени репрезентативац Босне и Херцеговине.

У јуну 2016. године, Цоцалић је позван да наступи за БиХ на ревијалном Кирин купу у Јапану. Наступио је на оба меча полуфинала и финала против селекција Данске и Јапана. БиХ је освојила турнир побједом 2–1 против Јапана у утакмици финала купа.

Приватни живот 
Един Цоцалић је у браку од 2011. године и са супругом Меримом има два детета.

Чочалић, поред бошњачког, течно прича енглески језик.

Статистика

Клупска 
Ажурирано 5. децембра 2017. године

Репрезентативна 
Ажурирано 5. децембра 2017. године

Трофеји 
 ФК Жељезничар Сарајево
  Премијер лига Босне и Херцеговине
  Шампиони (1): 2009/10.

 ФК Макаби Хаифа
  Куп Израела
  Финалисти (1): 2011/12.
  Тото куп
  Финалисти (1): 2014/15.

Референце

Спољашње везе 

 Един Цоцалић на сајту National Football Teams 
 Един Цоцалић на сајту UEFA 
 Един Цоцалић на сајту Soccerway 
 Един Цоцалић на сајту Soccerbase 
 Един Цоцалић на сајту Transfermarkt 
 Един Цоцалић  на сајту ФК Мехелена , 
 Един Цоцалић на сајту Weltfussball 
 Един Цоцалић на сајту EU Football 
 Един Цоцалић  на сајту SoccerFrame  

Рођени 1987.
Вишеграђани
Фудбалери Жељезничара
Фудбалери Паниониоса
Фудбалери Макабија
Фудбалери Мехелена
Фудбалери Републике Српске
Фудбалери Босне и Херцеговине
Босанскохерцеговачки фудбалски репрезентативци
Одбрамбени играчи у фудбалу